《仆以绍熙壬子中夏二十有五日始跻风篁控龙井》
宋代·周端臣

奇石烂横道，兹山信多姿。
江湖酾两股，一泓乃孤危。
相傅龙所家，或恐神获持。
腥风转霮{上雨下对}，险崖对立淋漓。
惜无纬萧勇，控此抱宝痴。
山僧作屋意，惨澹生幽思。
胡为金缪影，颠倒眩俗儿。
坐来百念失，苍官导前驰。
招提果深登，履痕恍前期。
咄哉少肉山，著此高颧师。
端能致遨游，绝唱相娱嬉。
过溪亦何事，相送了不疑。
渠能缚禅律，因来数须眉。
我爱秦郎记，字压头陀碑。
月林只夜夜，人物自一时。
贤愚尽蚁封，来者吾得知。

作者简介：周端臣，宋词人。字彦良，号葵窗。建业(今南京)人。光宗绍熙三年（一一九二）寓临安。宋周密《武林旧事》云其曾经“御前应制”。后出仕，未十年而卒（释斯植《采芝集·挽周彦良》“白首功成未年”）。其词作今存九首，内容多为伤春、怨别，其中有四首“西湖”词。亦能诗，《诗家鼎脔》及《宋诗纪事》收其诗九首。有《葵窗词稿》，已佚。《江湖后集》卷三辑有其诗一卷。
周端臣诗，以影印文渊阁《四库全书·江湖后集》为底本，与新辑集外诗合编为一卷。